**Astudiaeth Achos Dulliau Adferol – BG (Chwarter 3-4)**

Mae Plentyn B yn fachgen ac yn 13 oed ar adeg yr atgyfeiriad.

Mae Plentyn B yn Blentyn sy'n Derbyn Gofal ac mae'n byw mewn lleoliad maeth ym Mlaenau Gwent.

Cafodd Plentyn B gan ei atgyfeirio gan ei athro cymorth a lles yn ei ddarpariaeth addysg. Roedd pryderon bod ymddygiad Plentyn B wedi dechrau gwaethygu. Roedd Plentyn B wedi ymosod ar ddisgybl arall yn yr ysgol ac wedi gwneud 'cyllell' o olau a oedd wedi torri. Roedd pryderon mewn perthynas â sylwadau homoffobig, dwyn fêps, defnyddio canabis a chysylltiadau blaenorol â gangiau.

Cytunodd Plentyn B i gymryd rhan mewn rhaglen waith gyda Gwasanaeth Troseddau Ieuenctid Blaenau Gwent a Chaerffili. Mae gwaith yn ymwneud â Dulliau Adferol wedi dechrau ac yn mynd rhagddo ar hyn o bryd.

Hyd yn hyn, mae'r Gweithiwr Allweddol Dulliau Adferol wedi canolbwyntio ar ddod i adnabod Plentyn B a magu perthynas gadarnhaol. Mae'r Gweithiwr Allweddol Dulliau Adferol wedi cwblhau gwaith ar ymwybyddiaeth o arfau, ac roedd Plentyn B wedi ymgysylltu’n dda.

Mae'r Gweithiwr Allweddol Dulliau Adferol wedi atgyfeirio Plentyn B at y Prosiect Beiciau o fewn y Gwasanaeth Troseddau Ieuenctid. Mae Plentyn B wedi cytuno i gymryd rhan yn y rhaglen hon ac mae'n awyddus i weithio ar feic iddo'i hun gan nad oes ganddo feic a gallai hyn hyrwyddo iechyd a lles gan fod ymarfer corff yn weithgaredd cadarnhaol sy'n rhyddhau endorffinau.

Wrth fynd ymlaen, mae'r cynllun ar gyfer Plentyn B yn cynnwys:

* Y risgiau sy'n gysylltiedig â thrais
* Sylwadau homoffobig
* Trosedd Casineb
* Empathi/ymwybyddiaeth o’r dioddefwr
* Gwaith ar gamddefnyddio sylweddau, gan gynnwys ymwybyddiaeth o ganabis
* Dwyn

Dechreuodd Plentyn B yn eithaf tawel a swil, ond wrth i'r Gweithiwr Allweddol Dulliau Adferol gymryd amser i ddod i adnabod Plentyn B, mae'n dechrau cyfathrebu’n fwy agored ac mae’n fwy sgwrsio ac yn fwy ymgysylltiedig.

Bydd y Gweithiwr Allweddol Dulliau Adferol yn ystyried atgyfeiriad i St Giles, pe bai Plentyn B yn cydsynio.